Survivor Race acosta les curses d'obstacles a Sagunt
16 de novembre 2018

Survivor Race, una startup impulsada per Lanzadera, organitzarà una cursa d'obstacles a Sagunt. El regidor delegat d'Esports, Miguel Chover i el CEO de Survivor Race, Héctor Bertomeu, ha acudit hui a la presentació realitzada en el poliesportiu municipal Internuclis. La cursa es disputarà a Sagunt el pròxim diumenge 16 de desembre a partir de les 10 hores. 

  

L'esdeveniment compta amb tres categories distintes perquè puga participar un nombre més gran de persones. Es dividixen en tres nivells de preparació: “popular”, “amateur” i “elit”. Com informació addicional en el nivell “popular” els participants es podran ajudar entre sí i no es obligatori passar els obstacles. En este sentit, el CEO de Survivor Race, Héctor Bertomeu, ha explicat que: “**tenim categories de competició al més alt nivell, però la prova de Sagunt està dissenyada perquè no exigisca massa. És una jornada de diversió i autosuperació per a tots els públics**”.

  

Un altre element a destacar és la innovació en els obstacles del circuit. Alguns interessants són: el combo, la javelina, el tipper, Little swing… A més, la carrera del dia 16 pot completar-se amb l'Experiència Survivor, oferint entrenaments de workouts habilitats per l'empresa a la Comunitat Valenciana. El regidor delegat d'Esports, Miguel Chover ha declarat que: “**no sols donem suport els esports tradicionals, sinó també estos atractius i nous, animem les persones a participar. No han de ser professionals, sinó que qualsevol que busque una superació personal, pot col·laborar en este tipus de projectes**”. En representació de Survivor Race, Héctor Bertomeu ha agraït la participació en el voluntariat als clubs i institucions de Sagunt.

  

La cursa organitzada per Survivor Race el pròxim 16 de desembre compta amb la col·laboració de l'Ajuntament de Sagunt i servirà per a classificar en el Campionat mundial de Curses d'Obstacles. 

Per a més informació, visiteu la [pàgina​](https://survivor-race.com/)

![](/media/y0djvzjf/64_c_foto-2.jpg)  

​

*   [](http://www.facebook.com/sharer.php?u=https://aytosagunto.es/va/actualitat/survivor-race-acosta-les-curses-d-obstacles-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/survivor-race-acosta-les-curses-d-obstacles-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/survivor-race-acosta-les-curses-d-obstacles-a-sagunt/ "Linked In")
*   [](mailto:?body=https://aytosagunto.es/va/actualitat/survivor-race-acosta-les-curses-d-obstacles-a-sagunt/)